شەفەق نیوز- ئمساڵ رێچە و رەسم سێنزە وە دەر ک هن کوردەێل و ئێرانییەێلە، دە رووژ سێزدەێ نەورووز ک دومارووژ نەورووزییە، وە خاتر نواگیری لە کورونا وە دەر نەدکرێ.
دە ئی رووژە باوە ک دە دریژاێ چەن هزار ساڵ کوردەێل دە ماڵ نەوسانە و دانەسە دەر و چگنەسە دەر و دەێشت و دە نام سەوزڵانییەێلە، ئارزوو کردنە و سەوزە گرێ دانە تا تاسەێلەیان بشکێ.
یەکێ تر لە رێچەێل ئی رووژە فڕە داین سێزدە بەرد بووچکەڵەسە ک لە جارانە وتنە ئەڕا پرت داین نگریسییەێلە خاسە.
دە ئێران، ستاد کورونا، وڵات لە دەرهاتن لە ماڵ و چگن وە پارکەێلە جوور پارەکە، مەێن و منا کردگە.
